মামলার নথি থকে জানা যায়,২০১৪ সালের ১৯ মার্চ এ মামলার অভিযোগ গঠনের মধ্য দিয়ে বিচার কার্যক্রম শুরু করেন ঢাকার তৃতীয় বিশেষ জজ আদালতের বিচারক বাসুদেব রায়। পরে ওই বিচারকের প্রতি খালেদা জিয়া অনাস্থা জানালে মামলা কার্যক্রম শুরু করেন ঢাকা বিশেষ জজ আদালত ৩-এর বিচারক আবু আহমেদ জমাদার। তিনি প্রায় আড়াই বছর ধরে এ মামলা পরিচালনা করে মামলার প্রায় শেষ প্রান্তে নিয়ে আসেন। যুক্তিতর্কের পূর্বে তিনি খালেদা জিয়াকে আত্মপক্ষ সমর্থনে বক্তব্য দেওয়ার জন্য বলেন। কিন্তু খালেদা জিয়ার আইনজীবীরা তাঁর প্রতি আনাস্থা জ্ঞাপন করলে তিনি তা নাকচ করে দেন। এর বিরুদ্ধে হাইকোর্টে আবেদন করলে ২০১৭ সালের ৮ ফেব্রুয়ারি আদালত পরিবর্তনে হাইকোর্টে আবেদন করলে ২০১৭ সালের ৮ মার্চ এ মামলা আদালত পরিবর্তনের নির্দেশ দেন হাইকোর্ট। ঢাকা মহানগর দায়রা জজ মো. কামরুল হোসেন মোল্লার আদালতে মামলা স্থানান্তর করা হয়। এরপর গত বছরের ৩০ মার্চ থেকে খালেদা জিয়ার আত্মপক্ষ সমর্থনের শুনানি গ্রহণ করেন ঢাকা মহানগর দায়রা জজ মো. কামরুল হোসেন মোল্লা। কিন্তু তাঁর বিরুদ্ধেও অনাস্থা জ্ঞাপন করেন খালেদা জিয়া। তাঁর বিরুদ্ধে অভিযোগে বলা হয়, এ মামলার অভিযোগপত্র দেওয়ার সময় এ বিচারক দুদকের কর্ককর্তা ছিলেন এবং তিনি অভিযোগপত্র দিয়েছিলেন। পরে হাইকোটের নির্দেশে ২০১৭ সালের ১৭ মে পুনরায় মামলা পরিচালনার দায়িত্ব দেওয়া হয় বর্তমান বিচারক ড. আখতারুজ্জামানকে।